ПРОТОКОЛ № 47
от заседание на Комисия по правни въпроси 
на Висшия съдебен съвет,
проведено на 17 декември 2012 г.

Днес, 17 декември 2012 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав: 
     	                ПРЕДСЕДАТЕЛ:     	ЮЛИАНА КОЛЕВА
											
					    ЧЛЕНОВЕ:	НЕЗАБРАВКА СТОЕВА
							СВЕТЛА ПЕТКОВА
							КАРОЛИНА НЕДЕЛЧЕВА
							ЮЛИЯ КОВАЧЕВА
ОТСЪСТВАЛИ: Няма

На заседанието присъстваха от администрацията на ВСС: Саша Харитонова –  директор дирекция “Правна” и Силвия Илиева – началник отдел „НДПП” в дирекция  “Правна”. 

1.ОТНОСНО: Проект на Закон за изменение и допълнение на Закона за административните нарушения и наказания. 
Приложение: Писмо № 04-00-153/13.12.2012 г.

КОМИСИЯТА ПО ПРАВНИ ВЪПРОСИ
Р Е Ш И:
	
Предлага на Висшия съдебен съвет, на основание чл. 31 от ЗСВ да даде положително становище по проекта на Закон за изменение и допълнение на Закона за административните нарушения и наказания със следните забележки:
	В § 1. чл. 83а, нова ал. 6 понятието „..непреки облаги..” няма легална дефиниция и не кореспондира с терминологията в българското законодателство.
	В § 4. чл. 83д, ал.3, т.1 след думата „.. правила;” да се допълни „... или когато трябва да се установят факти, за които събирането на писмени доказателства не е достатъчно.”

В § 5. чл. 83е с оглед допустимостта на събирането на доказателства, да се уточни кои разпоредби на НПК, следва да се прилагат за неуредените въпроси - за въззивното или касационното производство.

2.ОТНОСНО: Доклад от Красимира Василев – началник отдел „ЮОДКВСС”, дирекция „Правна” в АВСС, относно актуализиране на Вътрешните правила за възлагане на обществени поръчки във Висшия съдебен съвет.

КОМИСИЯТА ПО ПРАВНИ ВЪПРОСИ
Р Е Ш И:

	2.1. Приема предложения проект за актуализиране на Вътрешни правила за възлагане на обществени поръчки във Висшия съдебен съвет.
2.2. Правилата да се изпратят на комисия „Бюджет и финанси” за изразяване на становище, след което да се внесат в заседание на ВСС за приемане.

3.ОТНОСНО: Становище от Силвия Илиева – началник отдел „НДПП” в дирекция  “Правна” в изпълнение на решение на комисията по протокол № 45/10.12.2012 г., относно молби и искания от сем. Славейко и Христина Каменови от гр. Враца за възстановяване на суми постъпили по сметка на Висшия съдебен съвет. 
Приложение: Молба № 94-00-1128/30.11.2012 г., преписка.

КОМИСИЯТА ПО ПРАВНИ ВЪПРОСИ
Р Е Ш И:

Подкрепя решението на комисия „Бюджет и финанси” по протокол № 54/5.12.2012 г. и приема за сведение преписката, относно жалбите на сем. Славейко и Христина Каменови.

	Допълнителни точки 

1.ОТНОСНО: Проект на Закон за изменение и допълнение на Наказателно-процесуалния кодекс и проект на Декларация на Република България за приемане на компетентността на Съда на Европейския съюз в областта на полицейското и съдебно сътрудничество по наказателноправни въпроси.
Приложение: Писмо № 04-00-157/14.12.2012 г.

КОМИСИЯТА ПО ПРАВНИ ВЪПРОСИ
Р Е Ш И:

Предлага на Висшия съдебен съвет, на основание чл. 31 от ЗСВ да даде положително становище по проекта на Закон за изменение и допълнение на Наказателно-процесуалния кодекс и проект на Декларация на Република България за приемане на компетентността на Съда на Европейския съюз в областта на полицейското и съдебно сътрудничество по наказателноправни въпроси.

2.ОТНОСНО: Решение по протокол № 55/12.12.2012 г. на комисия „Бюджет и финанси”, с което препраща изпълнителен лист, издаден по АНХД № 286/2012 г. на Военен съд – София за упражняване на правата на взискател по реда на ГПК.
Приложение: Писмо № 11-05-067/11.12.2012 г., изп. лист № 286/2012 г.

КОМИСИЯТА ПО ПРАВНИ ВЪПРОСИ
Р Е Ш И:

Отлага разглеждането до вземане на принципно решение.

3.ОТНОСНО: Решение по протокол № 55/12.12.2012 г. на комисия „Бюджет и финанси”, с което препраща изпълнителен лист, издаден по НЧХД № 101/2012 г. на Военен съд – София за упражняване на правата на взискател по реда на ГПК.
Приложение: Писмо № 11-05-065/11.12.2012 г., изп. лист № 101/2012 г.

КОМИСИЯТА ПО ПРАВНИ ВЪПРОСИ
Р Е Ш И:

Отлага разглеждането до вземане на принципно решение.

4.ОТНОСНО: Решение по протокол № 55/12.12.2012 г. на комисия „Бюджет и финанси”, относно взето решение по изложение от Тодор Деянов от гр. София, във връзка с молба да му бъдат изплатени присъдени суми по издаден изпълнителен лист от СРС.

КОМИСИЯТА ПО ПРАВНИ ВЪПРОСИ
Р Е Ш И:

	Приема за сведение решението на комисия „Бюджет и финанси”.

	Светла Петкова напусна залата.

	Разни

1.ОТНОСНО: Изменение в Процедурни правила за избор на кандидати за председател на Върховния касационен съд, председател на Върховния административен съд и Главен прокурор в част ІV - Провеждане на избора, т. 1, касаеща системата за гласуване (електронна или с бюлетини).

След проведеното гласуване за избор с бюлетини и при обявения резултат: с 2 /два/ гласа “за”, 1 /един/ “против” и 1 /един/ “въздържал се”

КОМИСИЯТА ПО ПРАВНИ ВЪПРОСИ
Р Е Ш И:

	Не приема решение за изменение на Процедурни правила за избор на кандидати за председател на Върховния касационен съд, председател на Върховния административен съд и Главен прокурор, в частта касаеща системата за гласуване.

Предложения за включване на проекти на решения от днешното заседание на комисията в Дневния ред за следващо заседание на ВСС.

КОМИСИЯТА ПО ПРАВНИ ВЪПРОСИ
Р Е Ш И:

В Дневния ред за заседанието на ВСС, на 18.12.2012 г. да се включи:
- Проект на Закон за изменение и допълнение на Закона за административните нарушения и наказания. 
- Проект на Закон за изменение и допълнение на Наказателно-процесуалния кодекс и проект на Декларация на Република България за приемане на компетентността на Съда на Европейския съюз в областта на полицейското и съдебно сътрудничество по наказателноправни въпроси.
В Дневния ред за първото заседанието на ВСС през 2013 г. да се включи:
- Актуализиране на Вътрешни правила за възлагане на обществени поръчки във Висшия съдебен съвет.

17.12.2012 г. 		                      ПРЕДСЕДАТЕЛ:/п/
		     
                  ЮЛИАНА КОЛЕВА